ກອມມັງໂດເກົາຫຼີໃຕ້ ບຸກເຂົ້າໄປປ່ອຍໂຕປະກັນ
ໜ່ວຍກ້າຕາຍເກົາຫຼີໃຕ້ ບຸກປ່ອຍລູກເຮືອທີ່ຖືກຈີ້ ແລະສັງຫານໂຈນທະເລ ຈຳນວນນຶ່ງ
ໜ່ວຍກ້າຕາຍຫຼືກອມມັງໂດຂອງເກົາຫຼີໃຕ້ ໄດ້ບຸກເຂົ້າໄປຊ່ອຍພວກລູກເຮືອຂອງກຳປັ່ນບັນ ທຸກທີ່ຖືກຈີ້ໃນບໍລິເວນທະເລອາຣາເບຍແລະໄດ້ສັງຫານພວກໂຈນທະເລໂຊມາເລຍ 8 ຄົນ ເຈົ້າໜ້າທີ່ທະຫານກ່າວວ່າ ກັບຕັນກຳປັ່ນບັນທຸກໄດ້ຖືກຍິງບາດເຈັບ ໂດຍພວກໂຈນທະເລ ໃນລະຫວ່າງການປະຕິບັດງານ ບຸກເຂົ້າໄປຊ່ອຍພວກລູກເຮືອໃນວັນສຸກມື້ນີ້ ເຈົ້າໜ້າທີ່ເວົ້າ ຕື່ມວ່າ ພວກລູກເຮືອທັງໝົດ 21 ຄົນໄດ້ຖືກຊ່ອຍອອກມາໄດ້ແລະເປັນທີ່ຄາດກັນວ່າ ກັບ ຕັນທີ່ໄດ້ຮັບບາດເຈັບນັ້ນຈະຫາຍດີເປັນປົກກະຕິ ນອກນັ້ນແລ້ວ ຍັງມີພວກໂຈນທະເລໂຊມາເລຍອີກ 5 ຄົນຖືກຈັບໂຕໄວ້ໄດ້ ກຳປັ່ນບັນທຸກລຳນີ້ພວມເດີນທາງມຸ່ງໜ້າຈາກສະຫະລັດອາຣັບເອເມີເຣັດໄປຍັງສຣີລັງກາ ເວລາຖືກຈີ້ ໃນມື້ວັນເສົາແລ້ວ